cyanic-selkie/wikianc huggingface dataset:
Ekorn
Beskrivelse
Pelsen er rødbrun på oversiden, men den blir om vinteren gråere, i visse områder helt grå. Undersiden er kremgul/hvit. Pelsen på ungdyr er svartbrun eller rødbrun. Variasjon i pelsfarge gjør at visse stammer er mørkere eller gråere. Dyret skifter pels to ganger i året. Vinterpelsen er tykkere og lengre. Håret på ørene blir også lengre. Fargeforskjellene mellom sommer- og vinterpelsen er tydeligst lengst nord i utbredelsesområdet.
Adferd
Ekorn er utbredt i skogstrøk over hele landet, vanligvis i barskogen, men også i løvskogen. Det er vanligvis aktivt om morgenen og sent på kvelden. Midt på dagen hviler det i hiet sitt for å unngå varme og fugler. Om vinteren er hvilen om dagen kortere. Hvis været er dårlig, kan ekornet bli i hiet sitt i flere dager i strekk. Ekornet er lite sky overfor mennesker, derfor er det et av de skogsdyr vi ser oftest. Ekornet lager reir av ris og kvister, eller det overtar andre reir, gjerne etter store fugler. Dyret bygger helst reiret sitt i hulrom i trær, men reiret kan også være frittliggende. Reiret er kuleformet og ca. 30 cm i diameter.
Underarter
Ekorn har vært inndelt i opptil 40 underarter av noen forskere. En vanlig inndeling går imidlertid ut på å dele det inn i 16 underarter.
Jean
Utbredelse
Jean er det mest brukte mannsnavnet både i Frankrike, Belgia og Luxembourg. Navnet er også vanlig i mange fransktalende afrikanske land. Navnet er lite brukt i Norge. I USA er Jean et nokså vanlig kvinnenavn og brukes oftere som kvinnenavn enn som mannsnavn.
Gideon Hausner
Et av Hausners viktigste grep under rettssaken var å la de overlevende komme til orde og opptre som verdige individer.
Oscar Dickson
Sammen med kong Oscar II av Sverige og Alexander Sibiryakov, var han beskytter for en rekke arktiske ekspedisjoner på 1800-tallet. Han sponset Adolf Erik Nordenskiölds undersøkelser i det russiske Arktis og Grønland. Han ønsket også å sponse Fridtjof Nansens ekspedisjon med «Fram», men Nansen avslo dette tilbudet. Dickson var fra 1878 var medlem av Kungliga Vetenskapsakademien og i 1885 han ble utnevnt til baron av kong Oscar.
Ulla Trenter
Ulla Trenter (født Anderson 18. desember 1936 i Stockholm i Sverige, død 23. desember 2019 ) var en svensk forfatter og oversetter.
Hun var gift med krimforfatteren Stieg Trenter (1914–1967). Forfatteren Laura Trenter er deres datter. Hun ble gift med Stieg Trenter i 1960, og skal ha hatt et nært samarbeide med ektemannen gjennom den siste delen av hans forfatterskap. Selv sier hun at hun «gikk i lære» hos ham fra 1959. Etter ektemannens død fullførte hun hans påbegynte roman Rosenkavaljeren (1967) og fortsatte deretter å skrive nye kriminalromaner om hovedpersonen i Stieg Trenters bøker, Harry Friberg. I romanen Gästen (1971] giftet hun til og med bort den erklærte ungkaren Friberg til reklamekonsulenten Astrid, noe som ikke ble like godt mottatt av alle hans fans.
Olive Lembe di Sita
Marie Olive Lembe di Sita (født 29. juli 1976 i Kailo i Maniema i Zaire) er førstedame i Den demokratiske republikken Kongo. Fra 2000 var hun i hemmelighet forlovet med den kongolesiske presidenten Joseph Kabila. De giftet seg 17. juni 2006.
Granada Television
Historie
Granada har sin opprinnelse kinoforetak. Da sendingene begynte bygde Granada opp et stort studiokompleks i Manchester og begynte i stor grad tilknytte sin region med slagord som «From the North» (Fra nord) og lignende. Dette var i motsetningen til de øvrige store britiske TV-selskapene som ikke er assosiert med sin region. Det fikk ITA (myndighetene for uavhengige fjernsynselskap) til senere å kreve at et ITV-selskap måtte ha forankring til sin region.
Alan M. Lovelace
Alan M. Lovelace (født 4. september 1929 i St. Petersburg i Florida i USA, død 18. april 2018) var fungerende administrerende direktør for romfartsorganisasjonen National Aeronautics and Space Administration (NASA) i åtte dager fra 2. juli 1976 til 10. juli 1981.
I 1951 ble Lovelace uteksaminert med Bachelor of Science i kjemi fra Universitetet i Florida, i Gainesville. Han mottok en Master of Science i organisk kjemi i 1952 og han ble gjort til doktor i filosofi i 1954, dette var også innenfor organisk kjemi. I juni 1981 ble Lovelace presentert med utmerkelsen Presidential Citizens Medal av president Ronald Reagan.
Finse
Finse ligger i Ulvik kommune i Vestland, med Finse stasjon som er den høyestliggende stasjonen på Bergensbanen (1222,2 moh), 302 km fra Oslo og 190 km fra Bergen. Opprinnelig navn Finsevann som skriver seg fra navn på en elv. Turløypa fra Finse til Geiterygghytta starter her. Før jernbanen var flere engelske lorder i disse fjellene for å jakte og fiske. «Lordehytta», som baron Garvagh bygde, står i dag igjen som et minne om denne perioden.
Gullalderen
På 1960- og 1970-tallet avtok turiststrømmen, samtidig som NSB reduserte bemanningen. Ved elektrifiseringen i 1964 ble alle vokterboliger øst og vest for Finse nedlagt, men Finse var sentrum for snøryddingen fram til 1996. De fleste fastboende var ansatt i NSB eller tilhørte NSB-ansattes familie. På det meste var det over 200 fastboende på Finse. Lokalsamfunnet hadde fram til slutten av 1980-tallet egen skole og butikk.
Gardist
En gardist er en menig soldat i et garderegiment, det vil si i et elitekorps i en hær som er livvakt for et statsoverhode eller en fyrste.
Tatung
Tatung Company, også kjent som Tatung, er et internasjonalt elektronikkselskap. Selskapet ble etablert i 1918 og har sitt hovedkontor i Taipei, Taiwan. For det europeiske markedet produserer de LCD-TV i sin fabrikk i Plzeň i Tsjekkia.
EM i kjelkehockey 2007
EM i kjelkehockey 2007 ble arrangert i perioden 18. til 24. november 2007, i Pinerolo i Italia.
Tauposjøen
Tauposjøen (Lake Taupō) er den største innsjøen på New Zealand. Den befinner seg på Nordøya og dekker 616 km². Området rundt er vulkansk aktivt, og innsjøen selv antas å være stedet der en supervulkan har vært aktiv. Taupo hadde etter alt å dømme et kraftig utbrudd omkring 180 e.Kr., men det var sannsynligvis ikke så kraftig som et superutbrudd.
Župa dubrovačka
Župa dubrovačka har kalksteinsgrunn og frodige marker langs Adriaterhavet i vest, men landbruket er i dag mindre viktig enn turismen.
Uluru
Navn
De lokale aboriginene (pitjantjatjara) kaller fjellet for Uluru. Ordet har ingen bestemt mening i deres språk.
Krigskirkegård
Mange krigskirkegårder drives av en offentlig myndighet som sørger for at de fremstår som verdige minnesteder. Blant de viktigste myndigheter i denne sammenheng er Commonwealth War Graves Commission, som vedlikeholder alle allierte krigskirkegårder med falne fra første og andre verdenskrig, samt andre kriger som samveldenasjoner har deltatt i, og den tyske Volksbund Deutsche Kriegsgräberfürsorge. Begge disse er aktive i Norge. I Norge hadde Krigsgravtjenesten et tilsvarende ansvar.
Krigskirkegårder i Norge
Hærens overkommando opprettet i 1946 et sentralkontor for krigsgraver, som skulle være ansvarlig myndighet i saker angående soldatgraver, dvs gravsteder etter norske styrker i utlandet og utenlandske falne i Norge. Kontoret fikk betegnelsen Krigsgravtjenesten. I 1964 ble dette overført til Kirkedepartementet. Krigsgravtjenesten har registrert 28 266 utenlandske falne som er gravlagt i Norge: 12 678 sovjetiske, 11 573 tyske, 2 410 jugoslaviske, 1 149 britiske, 164 polske, 131 franske, 92 svenske, 54 nederlandske, 14 danske og 1 estlender. 25000 av disse gravene er samlet på ni krigskirkegårder. De 1300 resterende krigsgravene er spredt på noen mindre krigskirkegårder og ordinære kirkegårder. Krigsgravene er fredet uten tidsbegrensning, og det kan ikke innkreves festeavgift. Ansvaret for krigsgravene er nå overført til de kirkelige fellesråd.
Bojan Isailović
Bojan Isailović (serbisk: Бојан Исаиловић; født 25. mars 1980 i Beograd) er en serbisk profesjonell fotballspiller som spiller for den polske fotballklubben Zagłębie Lubin. Han spiller keeper, og er også en del av. Isailović har spilt for flere andre klubber i sin karriere, blant annet Gençlerbirliği og Røde stjerne Beograd.
Atlético Madrid
Atlético Madrid, offisielt Club Atlético de Madrid, er en fotballklubb som spiller i spansk Primera División. Klubbens hjemmebane er Wanda Metropolitano, kjent under kallenavnet La Peineta. Klubben er spanias tredje beste gjennom tidene, bare slått av storhetene Real Madrid og FC Barcelona, med ti ligatitler og ti spanske cuptitler. I Europa har Atlético Madrid vunnet Cupvinnercupen én gang (1962), Europaligaen to ganger (2010 og 2012) og UEFA Super Cup to ganger (2010 og 2012). Dessuten har laget tapt serievinnercupfinalen én gang (mot Bayern München i 1974) og mesterligafinalen to ganger (mot Real Madrid i 2014 og 2016). Atlético, som er klubbens vanlige kallenavn i Spania, er historisk sett arbeiderklassens lag i Madrid, og byderbyene mot Real Madrid er alltid dramatiske.
Lincoln’s Inn
Struktur og ledelse
Lincoln's Inn hadde ingen konstitusjon eller bestemt form for ledelse, og lovgivningen var delt inn i to typer: statuetter, vedtatt av guvernører og forordninger bestemt av samfunnet (alle medlemmene av huset). En tredje metode som ble benyttet var at enkelte medlemmer lovte å utføre bestemte plikter, det første kjente eksempelet er fra 1435 og begynner med «Here folowen certaynes covenantes and promyses made to the feloweshippe of Lyncoll' Yne». Husets økende størrelse førte til et tap av dets delvis demokratiske vesen, først i 1492 ble det bestemt at kun styremedlemmer og guvernører skulle ha en stemme i avgjøre hvem som ble advokater, called to the bar. Ved slutten av 1500-tallet hadde styremedlemmene bortimot fullstendig kontroll.
EM i kjelkehockey 2005
EM i kjelkehockey 2005 ble arrangert i perioden 10. til 16. april 2005, i Zlín i Tsjekkia. Dette var det første EM i kjelkehockey som ble arrangert.
Philipsbygget
Bygget var et av de første husene i Norge bygget med «curtain wall» fasadesystem og tidlig ble huset plaget av vannlekkasje gjennom den ikke tette fasaden.
Etter sprengningen ble det oppført et nytt høyhus på tomten, det 18 etasjer høye KPMG-huset.
Gauss-eliminasjon
Den samme algoritmen kan også benyttes til å beregne nullrommet og rangen til en matrise. Er matrisen kvadratisk, kan Gauss-eliminasjon også benyttes til å finne den inverse matrisen.
Gauss-algoritme
Er alle leddene på høyre side av ligningene lik null, er ligningssettet homogent. I det følgende vil det være et viktig spesialtilfelle. Rekkefølgen til ligningene spiller ingen rolle. Hver ligning kan multipliseres med et tall uten at de mister noe av innholdet. Det skjer heller ikke om man adderer og eller trekker to ligninger fra hverandre. På den måten oppstår følgende elementære operasjoner:
Eksempel
Nulliteten kan bestemmes etter en Gauss-Jordan-reduksjon. Den gir
Inhomogene ligninger
Det inhomogene ligningssettet vil ha løsninger når vektoren b er konsistent med m × n matrisen A med rang r på en måte som kan belyses ved Gauss-eliminasjon. Hvis det er tilfelle, og man finner en eller annen partikulær løsningen x0  av ligningssettet, vil da i allminnelighet alle løsningene kunne skrives på formen
Her er λi  frie parametre som tilsvarer løsningene vi  av den homogene ligningen, mens   er dimensjonen til nullrommet for matrisen A. Denne formen på den generelle løsningen verifiseres ved å skrive den som. Da blir da  og den partikulære løsningen oppfyller den inhomogene ligningen
Tina Algrøy
Karriere
Hun spilte for Arna-Bjørnar i Toppserien fra 2007-sesongen og har landskamper på U-19- og U-23-nivå. Algrøy, som vokste opp i Eide på Sotra, spilte for Nest-Sotra til hun fylte 16 år.
Yang Anjiang
Han sluttet seg Det kinesiske kommunistparti i 1965. i 2006 ble han viseformann for Det kinesiske folks politisk rådgivende konferanse.
Aluminiumsverk
I Norge finnes det aluminiumverk på følgende steder (fra sør til nord):
Rose McGowan
Karriere
McGowan fikk også hovedrollen i den kommende Quentin Tarantino/Robert Rodriguez-filmen Grind House, som ble lansert den 6. april 2007 i USA. Hun har i tillegg en kort opptreden i Brian De Palma-filmen The Black Dahlia.
Liste over olympiske medaljevinnere i skiskyting
Fellesstart (15 km)
Denne øvelsen ble første gang arrangert i 2006.
Scuderia Toro Rosso
Scuderia Toro Rosso (italiensk for Red Bull Stall) var et Formel 1-lag eid av drikkevareprodusenten Red Bull. Det hadde sin debut i 2006-sesongen etter at Paul Stoddart solgte Minardi i slutten av 2005. Toro Rosso var søsterlaget til Red Bull Racing og ble brukt til å utvikle førere frem til det endret navn til AlphaTauri i.
Tomáš Masaryk
I hans regjeringstid nøt han nesten legendarisk popularitet og respekt blant både tsjekkere og slovaker. Masaryk ble ansett og anses også idag som den tsjekkoslovakiske republikkens fader og forkjemper. I ettertid har Masaryk blitt og er stadig en nasjonalhelt, særlig i Tsjekkia.
Oppvekst og utdanning
Tomáš Masaryk stammet fra enkle forhold i Mähren, som da var del av Østerrike-Ungarn. Han ble født i byen Hodonín (tysk Göding) som sønn av en slovakisk arbeider. Som ung arbeidet han som smed.
Masaryk greide tross utgangspunktet å få seg videre utdanning, ved gymnaset i Brünn (nåværende Brno) og Wien. Deretter, studerte han filosofi i Wien (sammen med Franz Brentano) og i Leipzig (sammen med Wilhelm Wundt) fra 1872 til 1876. I 1879 ble han dosent i Wien. I 1882 ble han utnevnt til professor i filosofi, og fra 1897 hadde han fast stilling i Praha. Året etter grunnla han tidsskriftet Athenäum, med fokus på tsjekkisk kultur og vitenskap.
Inn i politikken
Etter at første verdenskrig brøt ut, måtte han flykte fra Böhmen for å unngå arrestasjon for forræderi, og reiste i eksil til Frankrike. Han brukte mye av tiden under krigen på å reise rundt for å argumentere for opprettelsen av en samlet tsjekkisk og slovakisk stat.
Macraspis
Utbredelse
Slekten er utbredt i Sør-Amerika.
Petrea Parkasen
Pansy Parkinson Figuren der Harry-Potter-Romane List of minor Slytherin characters Pansy Parkinson Pansy Parkinson Pansy Parkinson Patty Park Pansy Parkinson Pansy Parkinson Slytherin
David Ojstrakh
David Fjodorovitsj Ojstrakh (russisk: Давид Фёдорович Ойстрах, David Fiodorovič Ojstrah; født i Odessa i Tsarrussland, død 24. oktober 1974 i Amsterdam i Nederland) var en sovjetisk fiolinist som stod for mange bemerkelsesverdige innspilninger og ble tilegnet tallrike verker for fiolin.
Innspilningene og utførelsene til Sjostakovitsj' konserter er særlig godt kjente, men han var også en utøver av klassiske konserter. Han arbeidet med orkestre i Russland, og også med musikere i Europa og USA. Oitrakhs innspilninger av Beethovens trippelkonsert med Sviatoslav Richter og Mstislav Rostropovitsj er også velkjente, og fiolinkonsertene til Aram Khatsjaturian er dedisert til ham, det er også to fiolinkonserter av Dmitrij Sjostakovitsj.
Møkkamenn Live
Møkkamenn Live er et konsertalbum og DVD med Plumbo. Albumet ble utgitt den 2. desember 2011. Konserten ble tatt på Byscenen i Trondheim fredag 9. september samme år til utsolgt hus.
Fyrstestater i India
Framvekst
I motsetning til innbyggerne i Britisk India, som var britiske undersåtter, hadde innbyggerne i fyrstestatene status som britiske beskyttede personer.
Britisk kontroll
Selv om funksjonene var samlet i én og samme person lå forvaltningen av Britisk India under generalguvernøren, mens fyrstestatene forholdt seg til kronens representant i India, visekongen. Dette gjenspeiler tanken om at fyrstestatene formelt var uavhengige og at forholdet mellom dem og Storbritannia var regulert av traktater. Fyrstene var formelt uavhengige i indre anliggender, men i realiteten holdt britene overoppsyn med forvaltningen og organiserte et kontrollapparat med politiske representanter hos fyrstene. Kontrollapparatet var geografisk inndelt og kunne ha flere nivåer.
Sun Zhengcai
Sun Zhengcai ble med i kommunistpartiet i 1988. Han har vært forsker innen landbruksvitenskap i Beijing og har hatt en rekke politiske poster. I februar 2002 ble han partisekretær for distriktet Shunyi ved Beijing. Han var Kinas landbruksminister fra desember 2006 til november 2009.
Gunhild Stordalen
Gunhild Anker Stordalen (født Melhus; 15. januar 1979) er en norsk lege og miljøvernforkjemper. Hun er engasjert i klimaendringsspørsmål, helse og dyrevelferd. Hun var gift med Petter Stordalen fra 2010 til 2019. Sammen grunnla de The Stordalen Foundation i 2011.
Utmerkelser og styreverv
I 2012 ble Gunhild kåret til den yngste kvinnen på Kapitals årlige liste over de 100 mest innflytelsesrike kvinnene i Norge. Hun fikk Fredrikkeprisen, Norske Kvinners Sanitetsforenings hederspris, i 2016.
Vivianne Sydnes
Vivianne Sydnes (født 10. mai 1974) er domkantor i Oslo domkirke og er kunstnerisk leder og dirigent for Oslo Domkor. Hun er også professor i kordireksjon ved Norges musikkhøgskole. Sydnes er utdannet kirkemusiker fra Norges musikkhøgskole og har diplomeksamen i kordireksjon fra Kungliga Musikhögskolan i Stockholm. Sydnes har ofte engasjement sentralt i Den norske kirkes kulturelle og liturgiske utviklingsarbeid. Hun er også brukt som instruktør ved kor- og dirigentkurs i Norge og i utlandet. I 2002-2012 var Sydnes domkantor i Nidaros domkirke med hovedansvar for Nidaros domkor og Nidarosdomens oratoriekor. Under Sydnes ledelse spilte Nidaros Domkor inn 2 CD-er. Innspillingen av Torbjørn Dyruds pasjon "Out Of Darkness" ble i 2014 nominert i GRAMMY Awards for "Best Choral Performance". Hun har også vært dirigent for Oslo Domkirkes Ungdomskor, Norges ungdomskor og Kammerkoret NOVA.
Baruch Goldstein
Liv og virke
Han slo seg ned i den israelske bosetningen Kiryat Arba ved Hebron, der han etter sin aktive militærtjeneste arbeidet som akuttlege. I den egenskap var han involvert i legehjelp til ofre for arabisk-israelske voldshendelser. Han endret sitt navn fra Benjamin til Baruch, giftet seg Miriam som var en immigrant fra Sovjetunionen, og fikk fire barn.
Goldstein var en svoren tilhenger av den høyreekstreme israelske politikeren Meir Kahane som tok til orde for å fjerne alle palestinere både fra Israel og de okkuperte områdene. Organisasjonen Jewish Defense League, som han tilhørte, var stiftet av Kahane.
Denali
Fjellet ligger i de sentrale delene av Denali nasjonalpark, og er en del av fjellkjeden Alaska Range, som strekker seg øst-vest i det sørlige Alaska og delvis inn i Canada.
Ankelledd
Ankelleddet (norrønt: ǫkla, parti mellom foten og smalleggen, ankelledd) er et hengselledd i nedre del av foten. Skinnebein og leggbein danner en gaffelformet leddskål. De to knoklene er holdt sammen av kraftige leddbånd. «Gaffelen» går ned over spolebeinet, som er kileformet, det vil si smalt bak og bredt foran. Når foten bøyes oppover vil den brede delen av spolebeinet kile seg fast i gaffelen og derfor gjøre leddet mer stabilt.
Olaf Knudson
Knudson var varaordfører i Sigdal fra 1948 til 1956.
Norsk Ergoterapeutforbund
Unio er Norsk Ergotertapeutforbunds hovedorganisasjon. Unio er landets nest største hovedorganisasjon på arbeidstakersiden.
Danko Lazović
Han ble tatt ut til Fotball-VM 2010 i Sør-Afrika.
Maiden Japan
Bandet planla opprinnelig å ikke utgi dette albumet, men japanerne ønsket et konsertalbum. Det er verdt å merke seg at den utgaven som ble solgt i Venezuela, har et annet omslag hvor bandets maskot Eddie holder det avkappede hodet til vokalisten Paul Di'Anno. Denne utgaven har blitt en av de mest ettertraktede albumene blant Iron Maiden-tilhengerne.
Cruzeiro do Oeste
Cruzeiro do Oeste er en kommune i delstaten Paraná i sørregionen av Brasil.
Bjørn Alexander Brem
Musiker
Han vokste opp i Oslo, og begynte som tenåring å interessere seg for musikk i sjangrene metal, industriell og elektronisk musikk. Han var med i flere band; de mest kjente var Conceptor og Disco Judas, som begge har opphørt å eksistere.
Dunnottar Castle
1500- og 1600-tallet
I 1639 var eieren av Dunnottar den syvende jarl Mariscal som samme år deltok på covenantene (fra covenant = pakt), en religiøs opprørsbevegelse som sto i opposisjon til den etablert episkopale kirken og dermed også mot selveste kongen, den daværende kong Karl I av Skottland. James Graham, 1. marki av Montrose, en tidligere alliert av Mariscal, forsøkte å få Mariscal tilbake til den kongelige folden, men mislyktes. Graham vendte seg da imot sin tidligere venn, angrep festningen og la det øde med brennsette kornåkrene. På samme tid i historien hadde convenantene motsatt seg biskopene i Aberdeen og holdt et viktig møte i det nærliggende festningen Muchalls Castle. Hendelsene ved de to festningene Dunnotar og Muchalls viste seg bli et viktig vendepunkt i den engelske borgerkrigen, og for å presse monarkiet til komme covenantene i møte.
The Monkees
Historie
The Monkees regnes for å være pophistoriens første boyband.
Valerie Fleming
Valerie Fleming (født 18. desember 1976), amerikansk bobkjører som deltok i de olympiske vinterleker 2006.
Caravaggio
1592- 1596: Tidlig kunstkarriere i Roma
miniatyr|høyre|«[[Matteus' kallelse» (1599-1600)
State Farm Stadium
State Farm Stadium er en flerbruksarena i Glendale i Arizona.
RG-31
Teknisk
Motoren på Mk 3 er en Mercedes-Benz OM366T dieselmotor som yter 125 kW ved 2800 omdreininger i minuttet. På Mk 5 er det en Cummins QSB dieselmotor som yter 205 kW ved 2500 omdreininger i minuttet. Motoren er montert under et panser i snuten på kjøretøyet. Den driver en Allison femtrinns automatisk girkasse som igjen driver en fordelingsgirkasse. Denne siste er enten en Meritor Rockwell T232 på Mk 3 eller en Axle Tech T600 på Mk 5. Begge fordelingsgirkassene har to girserier og permanent firehjulstrekk.
Rygjarbit
Stedet
Rygjarbit er blitt identifisert med neset Gjernestangen, skjønt i henhold til filologen Gustav Indrebø er det uten større bevis, og forbundet med problemer: Gården Gjernes innenfor har utvilsomt navn etter dette neset. Den norrøne formen var antagelig *Geiranes, hvor første ledd er fra norrønt, geirr, «spyd», og kan henspille på «neset med mange utstikkere (odder/smånes)». Sisteleddet tangen betyr også "spiss odde", og dette er blitt lagt til i nyere tid.
I Historia Norvegiæ blir grensemerkene for Gulatingslagdømmet definert som «stedet Rygjarbit» og «øya Mia». Hvis Rygjarbit var en lett definerbar topografisk enhet (som en øy, elv, fjell eller nes) er det vel grunn til å anta at den var blitt omtalt som dette – og ikke med det generelle begrepet «sted».
Etymologi
Den vanlige tolkingen av Rýgjarbit er «trollkjerringas bitt (bitemerke)», og er således tolket av Gustav Indrebø i Namn och bygd for 1932. Han setter dette navnet inn i en stor mengde med stedsnavn som skal minnes virksomheten til troll og vetter. Førsteleddet tolket Indrebø som genitivsformen av ordet rýgr ('kvinne') - og da i betydningen «gygr» ('trollkvinne'). I den mest omfattende ordlisten over norrønt språk - Johan Fritzners flerbindsverk Ordbog over Det gamle norske Sprog - er imidlertid "husfrue; kona til en fri bonde" den eneste betydningen av ordet som blir oppført. Merk også de juridiske termene rýgjartó 'skatt på en viss mengde lin, hamp og ull som hver husfrue måtte betale til jul' og baugrýgr 'kvinne/husfrue som har krav på bot - eller plikt til å betale bot'. I noen relativt sene navneremser (þulur) er riktignok ordet blitt brukt for å beskrive jotunkvinner, men noe vanlig ord for trollkvinne har det aldri vært, og det kjennes heller ikke brukt på denne måten i noen norske, islandske eller færøyske dialekter.
Kristiansund Ballklubb
Samarbeidsklubben blir til
Kristiansund Ballklubb ble etablert høsten 2003 etter initiativ fra SpareBank1 Nordvest.
Klubbsanger
Kristiansund-sangen "By ved hav" er også blitt brukt som hymne ved kampstart.
Patrick av Irland
Tradisjonen forteller at han i 432 vendte tilbake til Irland, og at han da hadde blitt vigslet til biskop av St. Germanus. Med seg hadde han også en hjelpebiskop, en prest, en rettskyndig og flere håndverkere. Det fantes da allerede noe kristne i Irland, og pave Celestin I hadde i 431 sendt Palladius som irenes første biskop. Etter å ha misjonert en tid der reiste Palladius til Skottland, hvor han mente det var lettere å få konvertitter. Det ble derfor Patrick som ble den første misjonær som lyktes i å spre kristendommen til et større område i Irland. Han virket særlig i det nordlige, det sentrale og det vestlige Irland, og organiserte kirken der.
Polen under Sommer-OL 1948
Polen under Sommer-OL 1948. Tjuefire sportsutøvere fra Polen deltok i friidrett, boksing, fekting og padling under Sommer-OL 1948 i London. Polen kom på delt 34.-plass med en bronsemedalje.
Perth (Skottland)
Det har vært en bosetning i Perth siden forhistorisk tid. Det er en naturlig voll som hever seg litt over flomsletten til Tay på et sted der elven kunne krysses til fots ved lavvann. Området rundt den moderne byen er kjent for å ha vært bosatt helt siden mesolittiske jeger-samlere kom dit for mer enn 8000 år siden. Det er neolittiske stående steiner og steinsirkler i nærheten som stammer fra rundt 4000 f.Kr., en periode som var preget av innføringen jordbruk og fast bosetning i området.
Guy de Maupassant
Forfatter
Ved å ta stikkord fra Honoré de Balzac skrev Maupassant bekvemt både i realistiske som fantastiske sjangre; fortellinger og romaner som henholdsvis «L'Héritage» og Bel-Ami hadde som mål å gjenskape tiden under den tredje franske republikk på realistisk vis, mens mange av hans noveller som for eksempel «Le Horla» og «Qui sait?») beskrev  overnaturlige fenomener.
Pål Gjermundsen
Pål Gerhard Gjermundsen (født 27. november 1962 i Fredrikstad) er en tidligere norsk ishockeyspiller (keeper). Han spilte hovedsakelig for moderklubben Stjernen og sto i mål da de vant over Vålerenga på Jordal Amfi i den tredje finalen i 1981. Gjermundsen gjentok bedriften fem år senere.
Bjørn Balstad
Balstad utvikla systemet med «Omnibus»-undersøkelser, et opplegg som i dag brukes over heile verden. Det er her snakk om regelmessige målinger av samme forhold blant store (landsdekkende) utvalg av befolkninga.
Mister Leather Europe
MLE-deltagerne må enten være vinnere i lokale eller regionale ECMC-konkurranser. Vinneren av MLE blir som regel sponset for å delta i International Mister Leather, som arrangeres i Chicago i mai påfølgende år.
MLE-konkurransen
Siden 2009 har konkurransen vært delt i to runder :
1. Intervju med kandidaten
Stemmegivning
Stemmegivningen varierer fra år til år og bestemmes av vertsklubben.
Vanligvis avgjøres det hele ved at stemmer fra juryen og publikum slås sammen.
Óli Samró
Óli Samró har vært brukt som konsulent for skipredere i Skandinavia og Europa, for fiskeriministre i Skandinavia, for banker i Skandinavia og Nederland samt for sjømatselskaper over hele verden.
Moelv og Omegn Boligbyggelag
Moelv og Omegn Boligbyggelag er en del av Norske Boligbyggelags Landsforbund (NBBL).
Det saksiske vitenskapsakademiet
Det saksiske vitenskapsakademiet (tysk Sächsische Akademie der Wissenschaften) er et vitenskapsakademi som holder til i Leipzig. Det har i dag 145 medlemmer, først og fremst fra de tyske delstatene Sachsen, Sachsen-Anhalt og Thüringen.
Orograf
Oberst Stangs valg av ordet «orograf» som navn på sitt instrument synes å være hentet fra et tidligere og noe annerledes instrument, beskrevet i Webster som: Orograph \Or"o*graph\, n. [Gr. ? mountain + -graph.] (Surveying) A machine for use in making topographical maps. It is operated by being pushed across country, and not only records distances, like the perambulator, but also elevations.
Tivoli Neu
er et multifunksjonelt stadion i Innsbruck, Østerrike. Stadionet kan bli brukt til konserter og store arrangementer, men det er mest brukt til fotballkamper, og er hjemmebanen til fotballklubben Fußballclub Wacker Innsbruck. Det har en sentral beliggenhet, og en kan lett reise til stadionet ved bruk av offentlig transport.
Beheim Karlsen-saken
To personer som jaget Karlsen ble først siktet for drap, men siktelsen ble omgjort til vold og trusler da politiet ikke kunne finne bevis for drap. Foreldrene påklaget dette til riksadvokaten, og de mente at det også burde vært reist tiltale etter rasismeparagrafen. Etter drapet på Benjamin Hermansen i januar 2001 ble det mer oppmerksomhet omkring rasisme, og de to i denne saken ble før rettssaken i Indre Sogn herredsrett i juni samme år også tiltalt etter rasismeparagrafen. De tiltalte hadde Tor Erling Staff og Knut Storberget som forsvarere. De tiltalte ble frikjent etter rasismeparagrafen, trass i at et vitne opplyste at de hadde ropt «Drep negeren!» mens de jaget Beheim Karlsen langs elva. De ble dømt for vold og trusler, den ene til tre års fengsel og den andre til ett års fengsel. Statsadvokaten anket frikjennelsen fra rasismeparagrafen til Gulating lagmannsrett, men den ville ikke ta den opp til behandling.
KLM Open
KLM Open (Internationaal Open Golf Kampioenschap van Nederland (no.: Internasjonalt åpent nederlandsk golfmesterskap)) er en golfturnering på Europatouren som spilles i Nederland. Den har vært del av Europatouren siden starten i 1972. Den gikk opprinnelig under navnet Dutch Open, og har hatt flere forskjellige tittelsponsorer gjennom årene. Siden 2003 er flyselskapet KLM hovedsponsor. Fra 1981 til 1990 ble KLM Open avholdt, og KLM var da et meget kjent navn innen golfsporten. I 2003 ble turneringens navn igjen forandret til KLM Open, fordi KLM da kom tilbake som hovedsponsor.
Bakken (Skien)
Bakkestranda langs Hjellevannet og Farelva danner et stort friområde med badeplass. Bakkestranda er et opparbeidet friluftsområdet like utenfor Skien sentrum og Bakken ved Hjellevannet og er blitt en av Skiens grønne perler. Inntil Bakkestranda ligger et harmonisk bygningsmiljø med mange rehabiliterte trehus og også i de senere år ny bebyggelse.
Eurovision Song Contest 1972
Norges bidrag
Kausland sa i et radiointervju fem år senere at hun og Borg ikke hadde særlig støtteopplegg under uken i Edinburgh. Mens de fleste andre artistene hadde managere og proft støtteapparat og PR-opplegg rundt seg, var det lite slikt for Norges duo: «Vi hadde et stensilert A4-ark fra NRK, hvor det sto hvem som var med og så videre. Mens alle de andre hadde reklame i fire trykk, pluss presanger og plater», sa Kausland.
Avstemningen
Til slutt vant Luxembourg med 128 poeng, 14 poeng foran Storbritannia på andreplass. Dette var Luxembourgs tredje seier i konkurransen, og Storbritannias åttende andreplass. De norske dommerne ga 8 poeng til Luxembourg og full pott til Storbritannia.
Gjøvik og Omegn Boligbyggelag
Boligbyggelaget har ca. 6 700 medlemmer og forvalter 4 000 boliger i 128 borettslag, sameier og andre selskap..
Kongelig Norsk Seilforening
Historie
I 1902 oppførte KNS klubblokalet Dronningen i Frognerkilen, med broforbindelse til Bygdøy. Rett overfor, på en grunne utenfor ved Filipstad, oppførte Christiania Roklub i 1925 klubbhuset Kongen, tegnet av arkitekt Ole Sverre. Klubbhuset på Dronningen brant i 1929, men et nybygg i funksjonalistisk stil sto ferdig i 1931, tegnet av arkitektene Andreas Bjercke og Georg Eliassen.
Peter Tork
The Monkees
Etter TV-serien spilte gruppa inn filmen Head. Deretter ble «TV-spesialen» 33 1/3 Revolutions Per Monkee laget i 1969. Etter dette sluttet Tork i gruppa.
Etter The Monkees
I 2009 ble Tork diagnostisert med en svært sjelden form for kreft i tungen – adenoid cystisk karsinom. Han ble operert og gjennomgikk strålebehandling. Han døde av kreft 21. februar 2019 i et familiehjem i Connecticut.
Digital rettighetsadministrasjon
Historie
I 1998 gikk over 200 firmaer og organisasjoner sammen om å danne Secure Digital Music Initiative (SDMI). Dette forumet hadde som formål å fremme og utvikle teknologi og spesifikasjoner som beskyttet avspilling, lagring og distribusjon av digital musikk. SDMI er mest kjent for sitt åpne brev til «det digitale samfunnet», der de utfordret hvem som helst til å knekke seks av deres beskyttelsesmekanismer, deriblant fire vannmerkingsteknikker. En gruppe forskere, blant dem professor Edward Felten, oppdaget grunnleggende feil ved oppbygningen av teknologien og ønsket å publisere funnene på en internasjonal konferanse. SDMI, sammen med Recording Industry Association of America, responderte med å true med søksmål dersom de publiserte funnene. Felten trakk i første omgang sin presentasjon, men publiserte og presenterte funnene på en annen konferanse senere samme år. SDMIs hjemmesider ble ikke oppdatert etter 18. mai 2001, og ble nylig fjernet fra nett.
DRM for CD
Dette ble for eksempel gjort ved å utnytte det at CD-ROM-spillere kunne gjenkjenne og bruke såkalt multiseksjon-CD-er, mens vanlige avspillere ikke gjorde dette. En multiseksjon-CD har flere innholdsfortegnelser (Table of Contents/TOC), én for hver seksjon. En CD-ROM leser av den siste TOC-en og følger en peker i denne til den nest siste, og videre opp til den første. Dersom den siste TOCen inneholdt feil informasjon om innholdet, f.eks. at audioinnholdet sto oppført som datainnhold, ville datamaskinen ikke gjenkjenne CD-en som en audio-CD, og dermed hindres i å spille av eller kopiere dette. Dersom produsenten likevel ville legge til rette for at musikken kunne spilles av på en PC kunne man legge inn musikken i et kryptert, digitalt format i tillegg til audiosporene, og legge ved en avspiller på platen. Et annet eksempel var å legge inn et ufullstendig spor til sist på CD-en, slik at PC-en registrerte den som en uferdig CD, og dermed ikke ville spille den av. En avspiller for audio-CD-er ville normalt verken være i stand til å gjenkjenne multiseksjon- eller uferdige CD-er, og ville dermed spille av audio-innholdet som normalt.
Tlapanekisk
Tlapanekisk (me'phaa) er et otomangueansk språk som snakkes i delstatene Guerrero og Morelos i Mexico. Det har rundt 75 000 morsmålstalere.
Sprengstoff
Definisjon
At et sprengstoff er mer eller mindre «brisant» betegner i hvilken hastighet stoffet utvikler gass, det vil si hvor raskt det detonerer. Brisant sprengstoff er for eksempel TNT. Brisant sprengstoff er ikke brukbart i skytevåpen, på grunn av den svært hurtige detonasjonen, men brukes som sprengstoff i for eksempel granater og miner.
Diamante D’Oeste
Diamante D'Oeste er en kommune i delstaten Paraná i sørregionen av Brasil.
Rogers County
Rogers Countys totale areal er 1,843 km² hvorav 95 km² er vann. I 2010 hadde fylket 86,905 innbyggere og administrasjonssenteret ligger i byen Claremore.
DS «Færdesmanden»
DS «Færdesmanden» var et dampskip som gikk i trafikk på Mjøsa.
Zdravko Kuzmanović
Kuzmanovic har spilt for flere andre klubber i sin karriere, blant annet FC Basel og AFC Fiorentina fra Serbia.
Brilleslange
Utbredelse
I India brukes noen ganger bitt fra unge brilleslanger som en type rus. I disse tilfellene kjøper personer bitt fra slangetemmere som jobber med arten.
Jennifer Isacco
Isacco vant en olympisk bronsemedalje i bobsleigh under Vinter-OL 2006 i Torino. Sammen med Gerda Weissensteiner kom hun på tredjeplass i toerbob for damer, bak Tyskland og USA.
Thor Martinsen
Hedersbevisninger
Martinsen ble utnevnt som æresmedlem i Frisk Asker i 2009. Han ble kåret til årets idrettsleder i Asker i 2006.
Verdensmesterskapet i curling for menn
Curling-VM for herrer har vært arrangert årlig siden 1968. Før dette ble det arrangert Scotch Cup fra 1959, som først var kun mellom Canada og Skottland før kom flere land med senere, USA fra 1961, Sverige fra 1962 og Norge og Sveits fra 1964.
Arne Steigen
Steigen var utdanna ved Storsteigen landbruksskole. Han overtok farsgarden Steien Øvre (Ola) på odel i 1951.
Mokenfolket
Levesett
Mokenfolket lever i hovedsak av fiske, plukke grønnsaker og samle honning fra bier. De holder ikke styr på fødselsdager eller alder.
Acanthametropodidae
Levevis
Nymfene lever i elver med bunn av løs sand og grus og er raske, frittsvømmende rovdyr som jakter blant annet på fjærmygglarver.
Det prøyssiske vitenskapsakademiet
60 tidligere medlemmer av DDR-akademiet stiftet i 1993 Leibniz-selskapet, en privat forening uten noen offisiell status.
Domkirkegaten (Bergen)
Domkirkegaten - på 1600-tallet kalt Nydam og en stund også Brogaten, et minne om den tiden da Vågen gikk helt inn til Bergen domkirke - ligger sentralt i Bergen by, like sørøst for Torget ved Vågen. Johan Sebastian Welhaven (1807–72) vokste opp i Domkirkegaten, som har navn etter Bergen domkirke.
En bro førte fra domkirken til Allehelgenskirken på andre siden frem til 1557, da lensherre Christoffer Valkendorf på Bergenhus ga ordre om å fylle igjen denne biten av Vågen med stein tatt nettopp fra Allehelgenskirken. Det er mulig han brukte stein fra samme kirken da han oppførte sin privatbolig, som nå er det gamle rådhuset i Bergen.
Tolja
Tolja er ei elv i Tolga kommune i Innlandet. Den er ei sideelv til Glåma, og renner fra Øver Tallsjøen via Nedre Tallsjøen til munningen i Glåma ved Tolga sentrum. Elva er 14,4 km lang, og har et nedbørfelt på 41,69 km². Middelvannføringen ved munningen er 0,29 m³/s.
Prevalens
Prevalens oppgis vanligvis i prosent av befolkningen eller som antall av en begrenset gruppe, som «1 av 1000».
Robertsonbukta
Bukta ble oppdaget i 1841 av James Clark Ross som kalte den opp etter Dr. John Robertson, ekspedisjonslege på HMS «Terror». Robertson var, i likhet med legen på HMS «Erebus», spesielt befattet med zoologiske og geografiske observasjoner under antarktisekpspedisjonen.
Haviguan
Haviguan (Amblyrhynchus cristatus) er en iguan som finnes bare på Galápagosøyene. Den skiller seg fra alle andre nålevende øgler ved at den svømmer og lever av alger.
Dykkeflaske
Dykkere bruker også gassflasker over vann til lagring av pustegass, ofte flasker med innvendig volum på 50 liter eller mer, og til oksygen i førstehjepsutstyr. Gassflasker er selvsagt også brukt på mange områder utenom dykking.
Flaskekran
De fleste flaskekraner til bruk på dykkeflasker er laget av forkrommet messing. Kranen har som hensikt å kontrollere gasstrømmen ut og inn av trykkbeholderen. Den fungerer også som tilkoblingspunkt mellom trykkbeholderen og pusteventilen til dykkeren, eller mellom trykkbeholderen og et fyllesystem. Det finnes mange forskjellige typer av flaskekraner. Den mest vanlige er en enkel av/på kran (K-kran) som åpner eller stenger for gassen. Det finnes også Y-kraner som gir mulighet for å koble to pusteventiler til en flaske. Før manometeret ble vanlig for å holde kontroll på mengden gjenstående pustegass, var det vanlig med J-kraner. Disse har en fjærbelastet mekanisme som gjør at når trykket på flasken minker begynner den å stenge for gassen. Dykkeren får da et varsel om at det begynner å minke på gassen og må trekke i reservesjalteren for å få tilgang til de siste 30-50 bar. I enkelte land er det krav om at flaskekranen skal inneholde en sprengskive. Denne fungerer som en sikring som skal ryke før trykkbeholderen ryker.
Flerpartisystem
Blant landene med flerpartisystem er det sjelden noen systemer som er nøyaktig like. Det finnes flere kombinasjoner, for eksempel har noen land et stort parti som dominerer og flere mindre. Andre land har partier der stemmene er jevnere fordelt. Valgordning og utregningsmetode påvirker dette og kan favorisere større eller mindre partier.
Flerpartisystemer er mer vanlig i kombinasjon med forholdstallsvalg enn i kombinasjon med flertallsvalg.
Lingetunnelen
Lingetunnelen er en veitunnel på fylkesvei 650 i Fjord kommune i Møre og Romsdal. Tunnelen går gjennom Kvitneset i Norddalsfjorden. Den er 871 meter lang.
Kattesand
Det er egentlig et brent leireprodukt som er spesielt absorberende. Brukes også industrielt for å fjerne søl, f. eks. av olje. Selges i kvanta fra 200-literssekker og ned til kundevennlige (og mye dyrere ) formater. Storforbrukere som f. eks brannvesen og større industriforetak, inklusive kattesandleverandører, får selvsagt kjøpt i billass.
Mengele Zoo
Historien handler om Mino Aquiles Portoguesa, som er født i en landsby i Latin-Amerikas regnskoger. Faren lærer ham å samle på sommerfugler. En dag rammer katastrofen landsbyen, og Mino går ut i verden alene. Etter hvert blir han grunnlegger av «Mariposa-bevegelsen», oppkalt etter (den fiktive) sommerfugl-arten Mariposa mimosa. Mariposa er spansk for «sommerfugl».
Alien: Oppstandelsen
Handlingsreferat
I år 2379, 200 år etter hendelsene til Alien 3, opprettet forskere på romfartøyet USM Auriga en klone av Ellen Ripley, som kallenavnet Ripley 8, ved hjelp av DNA fra blod-prøver tatt før hennes død. Xenomorph-dronningens DNA blir blandet inn med Ripleys blod, så klonen vokser opp med et embryo inni seg. Forskerne trekker ut embryoet, og samler eggene mens de holder Ripley 8 i live for videre studier. Som et resultat av Xenomorph-DNA inne i henne, har klonen forbedret styrke og reflekser, og en psykisk kobling med Xenomorphs. I tillegg tillater Xenomorphs genetiske minne at klonen beholder noen av Ripleys tidligere minner.
En gruppe leiesoldater bestående av Elgyn, Johner, Christie, Vriess, Hillard og Call ankommer Auriga med romfartøyet Betty. De leverer flere kidnappede mennesker som forskerne bruker som vert for romvesenene, og de oppdrar flere voksne Xenomorphs for videre studier. Xenomorphene, etter å ha modnet, unnslipper fangenskap, og dreper Dr. Jonathan Gediman og en annen forsker. Forsker Dr. Wren avslører at skipets standardkommando i en nødsituasjon er å returnere til jorden. Men dette risikerer å slippe Xenomorphs løs på jorden. Underveis oppdager Ripley 8 et laboratorium som inneholder groteske resultater fra de forrige syv mislykkede forsøkene på å klone Ellen Ripley.
Alice O’Fredericks
Alice O'Fredericks (født Mitzi Otha Alice Fredericksen 8. september 1900 i Göteborg, død 18. februar 1968 i Hellerup i Gentofte kommune i Danmark), var en dansk-svensk skuespiller, script, manusforfatter og regissør.
Omsundbrua
Nye Omsundbrua
Dagens bro for biltrafikk er en spennbetongbro bygd etter fritt frambygg-metoden. Den ble bygget i 1981, er 292 meter lang, og lengste spenn er på 100 meter. Brua er en del av riksvei 70.
Dysleksi
Definisjon
Torleiv Høien og Ingvar Lundberg har definert dysleksi som:
Fylkesvei 1972
Fylkesvei 1972 går mellom Berger og Tuhus i Eidskog.
Art Tokle
Arthur Emil «Art» Tokle (født 16. august 1922 på Løkken Verk, død 3. mars 2005 i Dover, New Jersey, USA) var en norsk-amerikansk skihopper og trener. Han deltok blant annet i VM og OL, og var trener for USAs hopp-landslag. Han var yngre bror av Torger Tokle, som ble USA-mester i skihopping i 1941.
Øystein Runde
Runde har laget kortfilm, skrevet for magasinet Rocky og delfinansiert den norske undergrunnsfilmen SINUS.
Yamsrotfamilien
Jamsrotfamilien (Dioscoreaceae) er en plantefamilie i ordenen Dioscoreales. Den omfatter ca. 750 arter fordelt på 4 planteslekter. Noen arter i slekten Dioscorea har røtter (jams) som er spiselige etter koking. Med APG II-systemet ble de tidligere familiene Trichopodaceae og Taccaceae overført til jamsrotfamilien i 2003.
Kråkerøy Idrettslag
Fotball
Fotballagene spiller på klubbens tre baner: Kråkerøy kunstgress, Kråkerøy kunstgress 2 og Oles Plass (5'er fotball).
Jevgenij Vasjurin
Jevgenij Vasjurin (russisk: Евгений Вашурин) (født 1968) er en russisk tidligere skihopper som konkurrerte for Sovjetunionen. Han ble nummer 87 sammenlagt i den tysk-østerrikske hoppuka 1984/85, med 79.-plass i Oberstdorf 30. desember 1984 som beste plassering i enkeltrenn. I junior-VM i Lake Placid i 1986 ble han nummer 8 i det individuelle rennet og var på det sovjetiske laget som tok bronsemedaljer i lagkonkurransen.
Premier League 2008/09
Sesongens første kamp ble spilt lørdag 16. august 13:45 (norsk tid). Kampen var mellom Arsenal og nyopprykkede West Bromwich Albion. Kampen endte 1–0 til Arsenal etter at deres nye spiller Samir Nasri satte ballen i mål etter fire minutter. Det første hat-tricket gjorde Aston Villas Gabriel Agbonlahor i hjemmekampen mot Manchester City søndag 17. august.
Fulham og Tottenham kjempa om den siste plassen til Europaligaen, og avgjørelsen falt ikke før i siste runde. Fulham hadde det beste utgangspunktet med ei luke på to poeng til Tottenham. Begge lag tapte i siste runde, og Fulham tok plassen som gjorde at de fikk spille i Europa for aller første gang.
Nicolas Anelka ble toppscorer med 19 mål. Cristiano Ronaldo scoret 18 mål, mens Steven Gerrard scoret 16 mål denne sesongen.
Doutor Ulysses
Doutor Ulysses er en kommune i delstaten Paraná i sørregionen av Brasil.
Premier League 2008/09
Årets lag
Forsvar: Glen Johnson (Liverpool), Rio Ferdinand, Nemanja Vidic og Patrice Evra (FC)
Midtbane: Steven Gerrard (Liverpool), Cristiano Ronaldo og Ryan Giggs (begge Manchester United), Ashley Young (Aston Villa)
Aohanbanneret
Steinalderkulturer (kulturminner)
Funnstedene for Xinglongwakulturen og for Zhaobaogoukulturen fra steinalderen ligger i dette banneret. Begge er blitt tilføyd på Folkerepublikken Kinas liste over kulturminner.
Laks
Utbredelse og habitat
Atlantisk laks er delt opp i mange selvreproduserende bestander som gyter i store og små vassdrag med utløp til Atlanterhavet, både i Europa og Nord-Amerika.
Gamereactor
Sommeren 2009 kom enda en ny funksjon; «My Live Feed». Dette er en tjeneste som går ut på at man kan poste bilder eller endre sin status ved hjelp av mobiltelefonen, samt lese nyheter og lignende i et mobilvennlig format.
Laks
Bleke/byglandsbleke
Småblank har gjennomgående lav uttelling på alle disse kriteriene. Det eneste virveldyret i Norge med liknende sjeldenhet er damfrosk (Rana lesonae), som bare finnes i et geografisk begrenset område. Imidlertid er damfrosk relativt vanlig i Sverige der arten er klassifisert som sårbar. Småblank er derfor ut fra foreliggende kunnskap den mest unike forekomsten av virveldyr i landet.
Gyting
Tilbakevandring til elvene skjer enkelte steder fordelt over hele året, men i Norge fra tidlig mai og frem til november. Gyteperioden er i hovedsak i november. I enkelte elver kan gytingen foregå helt frem til februar. I motsetning til stillehavslaks og de fleste andre atlanterhavstammer, har den nordatlantiske og dermed også den norske varianten, beholdt evnen til å gyte flere ganger. Likevel regner man med at 60–70 % av førstegangsgyterne dør etter gyting. Dvs. 30–40 av 100 gyter 2 ganger og 10–15 av 100 gyter 3 ganger. Jensen viser til undersøkelse i elven Imsa der nesten 70 % av laksen overlevde gytingen og gikk tilbake til sjøen. Hunnen renser ei gytegrop med sporden, der befruktet rogn havner etter leken mellom hunnen og hannen. Det er ikke uvanlig at hunnen doserer dette ut i 7–9 omganger med forskjellige partnere. En tommelfingerregel er at hunnen legger ca. 1,300 egg per kilo vekt. Eggene ligger over vinteren og klekkes om våren. Klekkingen forutsetter en enzymatisk prosess, blant annet med enzymet zonase, som ble påvist første gang i et forskningsprosjekt ved Universitetet i Bergen i 1984.
Vandring
Laksen har flere oppvekstområder i havet. Ved Sørvest-Grønland er et viktig oppvekstområde både for europeisk og amerikansk laks, og disse har vært i havet minst ett år. Norskehavet og nordover inn i Barentshavet er også viktige områder. Nord i Norskehavet er det nesten bare laks fra norske elver, mens aller lengst nord finnes det også laks fra russiske elver. I Finnmark går oppvekstområdet helt inn til kysten og innover i fjordene. Smolt som er flyttet og sluppet ut i munningen av en annen elv vender tilbake til denne. Laksens vandring skiller seg fra sjørøye og sjøørret ved at disse vandrer fra elv til kystområdene og tilbake hver sommer. Hos laksen ender hver sesongvandring med at smolten i ferskvann og gytelaksen i sjøen har byttet plass.
Sportsfiske
Laksen er ettertraktet blant sportsfiskere, men den er på langt nær så populær som ørret. Dette kan skyldes at laks ikke er like tilgjengelig for fiskeren, fordi lakselvene og laksefiske ofte er belagt med restriksjoner og betalingsordninger. Laksefiske i elver er mest populært, og foregår stort sett med flue, sluk og mark som agn. I Norge er nå reke tillatt som agn i bare noen få elver/vassdrag. Både hav- og elvefiske etter laks er regulert ved lov.